Henning-saak: Staat het alle getuies ondervra | Maroela Media
Die staat het Dinsdag in die Pretoriase hooggeregshof sy saak in die Chanelle Henning-moordverhoor afgesluit.
André Gouws en Ambrose Monye word daarvan beskuldig dat hulle deel was van 'n sameswering om Henning te vermoor.
Die staat het sy saak afsluit en sy getuies, wat Gouws en Monye se voormalige vriendinne insluit, moet volgende deur die verdediging ondervra word. Die beskuldigdes se prokureurs het versoek dat die saak tot Woensdag uitgestel kan word sodat hulle hul kliente kan raadpleeg. "Ons het verwag dat van die getuies deur die staat geroep sou word," het Matthew Klein, Monye se prokureur, gesê.
Henning (26) is op 8 November 2011 in Faerie Glen, Pretoria, deur twee mans op 'n motorfiets doodgeskiet pas nadat sy haar seun by die kleuterskool afgelaai het. Gouws en Monye het onskuldig gepleit op vyf aanklagte wat verband hou met 'n beweerde komplot om Henning te vermoor.
Die staat het Dinsdag sy laaste drie getuies ondervra. Die eerste getuie was Sibongile Makhuba, 'n Cell C-werknemer wat oor Monye se selfoongebruik getuig het.
Die tweede getuie was kol. Tobias Fourie, 'n polisiebeampte van Port Elizabeth, wat deur die Pretoriase polisie versoek is om Willem "Pike" Pieterse in Dispatch in hegtenis te neem. Gerhardus du Plessis en Pieterse dien tans 18 jaar tronkstraf uit nadat hulle skuld erken het op hul aandeel in die moord.
Die derde getuie was kapt. Rio Kriel wat Fourie gehelp om Pieterse in hegtenis te neem.
Die saak duur Woensdag voort.
Chanelle Henning-saak: Nico hoor dalk oor borgtog | Maroela Media
[…] Henning-saak: Monye se getuienis bevraagteken Ambrose Monye getuig in Chanelle Henning-saak Henning-saak: Staat het alle getuies ondervra Henning-beeldmateriaal "geloofwaardig" Chanelle se pa blameer haar man vir moord Henning-moord: […]